open-index/open-wikipedia-markdown huggingface dataset:
ওয়াশিংটন স্টেট রুট ১৬৮

স্টেট রুট (এসআর ১৬৮) মার্কিন যুক্তরাষ্ট্রের ওয়াশিংটনে অবস্থিত আইন বিধিবদ্ধ, কিন্তু অনির্মাণীয় একটি রাষ্ট্রীয় মহাসড়ক। মহাসড়কটি এসআর ৪১০ এর উপর মরশুমি চিনুক পাসকে প্রতিস্থাপিত করে ক্যাসকেডের রেঞ্জের মাধ্যমে একটি বিকল্প অতিক্রমের ব্যবস্থা হিসাবে দেখানো হয়েছে। প্রস্তাবটি সর্বপ্রথম ১৯৩০ সালে টানা হয়েছিল এবং মহাসড়কটি ১৯৭০ সাল থেকে তার বর্তমান নামকরণের অধীনে আইনে লিপিবদ্ধ হয়েছিল, তবে কোন নির্মাণই হয়নি।

## যাত্রাপথের বিবরণ
মহাসড়কটি এসআর ৪১০ এর সঙ্গে একটি জংশনে, পিয়ার্স কাউন্টির, গ্রীনওয়াটারের মধ্যে দিয়ে আইনবদ্ধ  করা হয়েছিল। ইয়াকিমা প্রদেশের ক্লিফডেলের এসআর ৪১০ এর উত্তরের সঙ্গে এর পূর্ব প্রান্ত থেকে রাস্তাটি মাউন্ট বেকার- স্নোক্লোমি ন্যাশনাল ফরেস্ট, নজ্যস পাস, এবং ওয়েনাচি ন্যাশনাল ফরেস্ট দিয়ে পূর্বে চলতে থাকে। মহাসড়কটি পিরামিড শিখরের কাছাকাছি দিয়ে অতিক্রম করে, যার সর্বোচ্চ উচ্চতায় ৫.৭১৮ ফুট(১৭৪৩ মি.)।  বর্তমানে, আইনবদ্ধ মহাসড়কের মত অতিক্রমণ রোড ১৯ এবং রোড ৭০ সহ বনের বিভিন্ন রাস্তা দ্বারা আচ্ছাদিত হয়েছে।

হাইওয়ে তৈরির প্রধাণত দুটি কারণ বিদ্যমান ছিল। প্রথমত, এসআর ১৬৮ নজ্যস (৪,৯২৩ ফুট উচ্চতায় (১,৫০১ মিটার)) অতিক্রমের মাধ্যমে একটি পূর্ণাঙ্গ পর্বের রাস্তা হবে। চিনুক পাসের(৫,৪৩০ ফুট উচ্চতায় (১,৬৫৫ মিটার)) কাছে ভয়ঙ্কর ধ্বসের কারণে এসআর ৪১০ বছরে একবার বন্ধ হয়ে যায়।  দ্বিতীয়ত, এসআর ১৬৮ বাণিজ্যিক যানবাহনকে মাউন্ট রেইনিয়ার ন্যাশনাল পার্ক দিয়ে অতিক্রমের অনুমতি দেয়, যেখানে তারা এসআর ৪১০ কে নিষিদ্ধ করে।  বাণিজ্যিক ট্রাফিকের ঘুরপথের বর্তমান সীমাবদ্ধতা ইউ.এস রুট ১২ এর দক্ষিণে হোয়াইট পাসের উপর অথবা ইন্টারস্টেট ৯০ এর উত্তর স্নোক্লোমি পাসের উপর হয়েছে।

## ইতিহাস
নজ্যস সুড়ঙ্গের পরিকল্পনা বা ১৯৩০ সালের প্রথম দিকে থেকে মহাসড়কের পূনরায় জন্ম নজ্যস পাস লিংকের প্রাইমারি স্টেট হাইওয়ে ৫ হিসেবে নামকরণ হয়েছিল। রাজ্য আইনসভা নতুন একটি মহাসড়কের সম্ভাব্যতার সমীক্ষা জন্য (২০১৩ সালে $৩.৪ মিলিয়ন সমতুল্য)<span class="mw-reflink-text"></span> $৫০ হাজার বরাদ্দ করে। ১৯৬০ সালের শুরুর দিকে, গভর্নর আলবার্ট রোজালিনী একটি টোল রোড সম্ভাব্যতা পরীক্ষার একটি কমিটি তৈরী করেন। রাস্তাটি কমিটি দ্বারা কার্যকর বিবেচিত হয়েছিল, তারা মহাসড়কের প্রতিটি গাড়ির জন্য আনুমানিক $১.৫০(২০১৩ সালে $২৬,০০ সমতূল্য)<span class="mw-reflink-text"></span> টোল মূল্য ধার্য করেছিল। নতুন মহাসড়কের প্রবক্তারা স্নোক্লোমি পাস রাউটিং এর উপর থেকে দূরে ইউ.এস রুট ১০ পাস করার জন্য অনেক চেষ্টা করছিল; তবে এটা ঘটেনি। পরিণামে, রাজ্য মহাসড়কটিকে অকার্যকর বিবেচনার হিসাবে মহাসড়কটি নির্মাণ করা হয়নি। মহাসড়কটি ১৯৭০ সাল থেকে ওয়াশিংটন আইনে লিপিবদ্ধ করা হয়েছে, যেখানে সুড়ঙ্গের মধ্যদিয়ে অতিক্রমকারী নজ্যস পাস ১৯৫৯ সাল থেকে সংবিধান আইনে লিপিবদ্ধ করা হয়েছিল।

## তথ্যসূত্র

## বহিঃসংযোগ
* ওয়াশিংটন রাজ্যের জনপথ

বিষয়শ্রেণী:ওয়াশিংটন অঙ্গরাজ্যের মহাসড়ক
ভারতের বন্দর

ভারতের ৭৫১৬.৭ কিমি উপকূল রেখা রয়েছে।
ভারতে ১৩টি বড় বন্দর ও ২০০টি ছোট বন্দর রয়েছে।
গুজরাতে ৪৮টি, মহারাষ্ট্রে ৪২টি, কর্নাটকে ১০টি, গোয়াতে ৫টি, কেরালাতে ১৭টি, তামিলনাড়ুতে ১৩টি, অন্ধ্রপ্রদেশে ১৭টি, ওড়িশাতে ১৩টি ও পশ্চিমবঙ্গে ১টি ছোট বন্দর রয়েছে।

ভারত সরকার এই বন্দরগুলি আধুনিকীকরণের পরিকল্পনা করেছে এবং সাগরমাল নামে একটি প্রকল্প অনুমোদন করেছে। ভারতে বন্দর ও শিপিং শিল্প দেশের বাণিজ্য ও বাণিজ্যের বৃদ্ধির জন্য একটি গুরুত্বপূর্ণ ভূমিকা পালন করে। ভারত সরকার বন্দর ও বন্দর নির্মাণ এবং রক্ষণাবেক্ষণ প্রকল্পের জন্য স্বয়ংক্রিয় রুটের অধীনে ১০০ শতাংশ পর্যন্ত সরাসরি বিদেশী বিনিয়োগের (এফডিআই) অনুমোদন করেছে। সরকার জাতীয় সমুদ্র উন্নয়ন কর্মসূচী (এনএমডিপি) চালু করেছে, যা ১১.৮ বিলিয়ন মার্কিন ডলারের পরিকল্পিত ব্যয় নিয়ে সামুদ্রিক খাতের উন্নয়ের একটি উদ্যোগ। অাপাতত সবই বন্ধ 

## বন্দরের শ্রেণিবিভাগ
ভারতীয় সরকার একটি স্বল্প-যুক্তরাষ্ট্রীয় কাঠামো রয়েছে এবং এর সংবিধান অনুযায়ী, কেন্দ্রীয় ও রাজ্য সরকার উভয়ই সামুদ্রিক পরিবহন পরিচালনা করে। কেন্দ্রীয় সরকারের নৌ মন্ত্রণালয় প্রধান বন্দর পরিচালনা করে, ছোট এবং মাঝারি বন্দরগুলি নয়টি উপকূলীয় রাজ্য পশ্চিমবঙ্গ, ওড়িশা, অন্ধ্রপ্রদেশ, তামিলনাড়ু, কেরালা, কর্ণাটক, গোয়া, মহারাষ্ট্র এবং গুজরাতের সংশ্লিষ্ট বিভাগ বা মন্ত্রণালয় দ্বারা পরিচালিত হয়। এই ১৮৭ টি ক্ষুদ্র ও মাঝারি বন্দরগুলির মধ্যে কয়েকটি নিজ নিজ সরকারগুলির দ্বারা  পর্যায়ক্রমে সরকারি-বেসরকারি অংশীদারত্বের সাথে জড়িত একটি ভাল অনুপাত হিসাবে চিহ্নিত করেছে।

## জাহাজী মাল পরিবহন
 নিচের সারণিতে ভারতের প্রধান বন্দরগুলি সম্পর্কে বিস্তারিত তথ্য দেওয়া হয়েছে *(উৎস: [http://www.ipa.nic.in//showimg.cshtml?ID=899 ইন্ডিয়ান পোর্টস অ্যাসোসিয়েশন)]*: 
 

## বড় বন্দরসমূহের বিবরণ

## তথ্যসূত্র

## বহিঃসংযোগ

বিষয়শ্রেণী:ভারতের ভূগোল

বিষয়শ্রেণী:ভারতের বৈদেশিক বাণিজ্য
মতিলাল মল্লিক

**মতিলাল মল্লিক** (১৯১২ - ১৫ ডিসেম্বর, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গোপন বিপ্লবী দলের সদস্য ছিলেন। ১০ এপ্রিল ১৯৩৪ তারিখে তিনি অস্ত্র সংগ্রহ করে ফেরার পথে গ্রামবাসীদের কাছে ধরা পড়েন। সরকারি সৈন্য ও গ্রামরক্ষী দলের সহিত সশস্ত্র সংঘর্ষে মতিলালের গুলিতে সরকারি বাহিনীর নেতা নিহত হয়। পুলিশ স্বীকারোক্তি আদায়ের জন্য ও সঙ্গীদের নাম জানার জন্য তার ওপর অমানুষিক অত্যাচার করে ব্যর্থ হয়। ঢাকা কেন্দ্রীয় কারাগারে তার ফাঁসি কার্যকর করা হয়। তার জন্ম তৎকালীন ঢাকা জেলার দেওভোগ গ্রামে।

## তথ্যসূত্র

বিষয়শ্রেণী:১৯১২-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:অনুশীলন সমিতি
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ঢাকার বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ঢাকা জেলার ব্যক্তি
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:বাঙালি বিপ্লবী
বিষয়শ্রেণী:মৃত্যুদণ্ড কার্যকর হওয়া বিপ্লবী
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
বিষয়শ্রেণী:মুন্সীগঞ্জের ব্যক্তি
অ্যামানশিয়া সিনেরেওভেলাটা

**আমানিটা সিনেরিওভেলাটা** (***Amanita cinereovelata***) হলো আমানিটাসেয়ী (Amanitaceae) পরিবারের একটি নতুন প্রজাতির মাশরুম। এটি ২০১৫ সালে বাংলাদেশ থেকে প্রথমবারের মতো পৃথিবীর বুকে পরিচিতি লাভ করেছে । এটি জেনাস আমানিটা, সাবজেনাস লেপিডেলা, সেকশন লেপিডেলার অন্তর্ভুক্ত। এই মাশরুমটি বাংলাদেশের উত্তরাঞ্চল ঠাকুরগাঁও জেলার পীরগঞ্জ উপজেলার থুমনিয়া শাল বাগান থেকে সংগ্রহ করা হয়েছে এবং বিজ্ঞান সাময়িকী মাইকোলজিক্যাল প্রোগ্রেস এ বিশদভাবে বর্ণনা করা হয়েছে।

## গ্রন্থপঞ্জি

## বহিঃসংযোগ
* 

বিষয়শ্রেণী:আমানিটাসেয়ী
বিষয়শ্রেণী:বাংলাদেশের মাশরুম
ইডিপাস কমপ্লেক্স

[ডান|থাম্ব|''[Oedipus describes the riddle of the Sphinx*, by [[Jean Auguste Dominique Ingres]], (ca. 1805).]]

*'ইডিপাস কমপ্লেক্স** () হচ্ছে মনোবিজ্ঞানী [[সিগমুন্ড ফ্রয়েড|সিগমুন্ড ফ্রয়েডের]] সৃষ্ট একটি মতবাদ। এই মতবাদ অনুসারে বলা যায় পিতার প্রতি মেয়ে শিশুর ভালোবাসা এবং মায়ের প্রতি ছেলে শিশুর ভালোবাসা বিদ্যমান। ইডিপাস কমপ্লেক্সের আভিধানিক অর্থ হচ্ছে মাতার প্রতি শিশু পুত্রের দৈহিক আসক্তি, পিতার প্রতি শিশু পুত্রের ঈর্ষাবোধ এই আসক্তির অন্যতম বৈশিষ্ট্য।

মানুষের ব্যক্তিত্ব বিকাশ সর্বমোট পাঁচটি স্তরের মধ্যে দিয়ে সম্পূর্ণ হয়। যথাঃ ১)মৌখিক অবস্থা (oral stage), ২)পায়ু অবস্থা (anal stage), ৩)শিশ্ন অবস্থা (phallic stage), ৪)সুপ্তযৌন অবস্থা (latency stage), ৫)উপস্থ অবস্থা (genital stage)। ইডিপাস কমপ্লেক্স সংঘটিত হয় এর তৃতীয় স্তরে শিশ্ন অবস্থায় (৩ - ৬ বছর বয়সে) নিজ দেহের যৌন-সংবেদী অঞ্চলগুলির সুখদায়ক অনুভূতির সময়।

বিশ্ববিখ্যাত মনোবিজ্ঞানী সিগমুন্ড ফ্রয়েডের মতবাদ অনুসারে, শৈশবকালে পুত্র সন্তানদের মায়ের প্রতি এক ধরনের অনুরাগ অথবা আকর্ষণ গড়ে ওঠে এবং এই অনুরাগ জন্ম নেয় সন্তানের অকালজাত যৌন চেতনার প্রভাবের ফলে। এর সমান্তরালভাবে পুত্রসন্তানদের মনে পিতার প্রতি এক ধরনর বিরাগ বা বিকর্ষণও ঠাঁই নেয়। গ্রীক নাট্যকার [[সফোক্লিস]] তার "ইডিপাস রেক্স" নামক নাটকটির (৪২৯ খ্রীস্টপূর্বাব্দ) কাহিনীতে বর্ণনা করেছেন যে, থিবস্ নামে এক দেশের রাজা ইডিপাস নিজের অগোচরে অথবা পূর্বের অভিশাপ অনুযায়ী নিজের পিতাকে হত্যা করে তার রাজ্য অধিকার করেন এবং নিজের মাকে বিয়ে করেন। এই ইডিপাস নামক রাজার নামানুসারে সিগমুন্ড ফ্রয়েড পুত্র সন্তানের মায়ের প্রতি থাকা এই অবচেতন যৌনকামনাটির নাম **ইডিপাস কমপ্লেক্স*' রাখেন।

ফ্রয়েড কন্যাসন্তানের অসুস্থ যৌন মানসিকতাটির নাম রেখেছিলেন *নারীবাদী ইডিপাস মনোভাব* বা *ঋণাত্মক ইডিপাস কমপ্লেক্স''।

## তথ্যসূত্র

বিষয়শ্রেণী:ফ্রয়েডীয় মনোবিজ্ঞান
বিষয়শ্রেণী:অজাচার
বিষয়শ্রেণী:আত্মরতি
বিষয়শ্রেণী:মনোবিশ্লেষণ পরিভাষা
মনোরঞ্জন ভট্টাচার্য

**মনোরঞ্জন ভট্টাচার্য** (২১ জুলাই ১৯০৯ - ২২ আগস্ট ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব এবং অগ্নিযুগের বিপ্লবী।

## বিপ্লবী কার্যক্রম
মনোরঞ্জন ভট্টাচার্য তৎকালীন ফরিদপুর জেলার (বর্তমান শরিয়তপুর জেলার) ডামুড্যা উপজেলার এড়িকাটিতে জন্মগ্রহণ করেন। তার পিতার নাম কালীপ্রসন্ন ভট্টাচার্য। তিনি মাদারীপুরের *বিপ্লবী মাদারীপুর* দলে যোগ দেন। ছাত্র থাকাকালীন, তিনি ১৮ এপ্রিল ১৯৩০ তারিখে চট্টগ্রাম অস্ত্রাগার আক্রমণ ও ১৯৩২ সালের ১৪ মার্চ চরমুগুরিয়া মেল-ব্যাগ ডাকাতিতে অংশগ্রহণ করেন। ডাকাতির সময়, ভট্টাচার্যকে পোস্ট অফিসের এক কর্মচারী ধরে ফেললে তিনি তাকে হত্যা করেন।

## মৃত্যু
মনোরঞ্জন ভট্টাচার্যসহ আরও চারজন বিপ্লবীকে পুলিশ গ্রেপ্তার করে ফরিদপুর কারাগারে প্রেরণ করে। ১৯৩২ সালের ১২ মে, বিচারের রায়ে ভট্টাচার্যকে মৃত্যুদণ্ড দেওয়া হয় এবং ১৯৩২ সালের ২২শে আগস্ট বরিশাল কারাগারে তাকে ফাঁসি দেয়া হয়। অন্যান্য সহ-আসামিদের বিভিন্ন দীর্ঘমেয়াদী কারাদণ্ডে দণ্ডিত করা হয়েছিল।

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৩২-এ মৃত্যু
বিষয়শ্রেণী:অনুশীলন সমিতি
বিষয়শ্রেণী:বাংলাদেশী বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:শরীয়তপুর জেলার ব্যক্তি
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:খুনের দায়ে দোষী সাব্যস্ত ভারতীয়
বিষয়শ্রেণী:মৃত্যুদণ্ড কার্যকর হওয়া ভারতীয় বিপ্লবী
বিষয়শ্রেণী:২০শ শতাব্দীতে ব্রিটিশ ভারত দ্বারা মৃত্যুদণ্ডপ্রাপ্ত
ফাইলোপোরাস গজারি

**ফাইলোপোরাস গজারি** (***Phylloporus gajari***) হলো বোলেটাসেয়ী (Boletaceae) পরিবারের একটি নতুন প্রজাতির মাশরুম। এটি ২০১৫ সালে বাংলাদেশ থেকে প্রথমবারের মতো পৃথিবীর বুকে পরিচিতি লাভ করেছে । এই মাশরুমটি বাংলাদেশের সাল বাগান থেকে সংগ্রহ করা হয়েছে এবং বিজ্ঞান সাময়িকী মাইকোসায়েন্স এ বিশদভাবে বর্ণনা করা হয়েছে। 

## তথ্যপঞ্জি

বিষয়শ্রেণী:বাংলাদেশের মাশরুম
বিষয়শ্রেণী:বোলেটাসেয়ী
কালীপদ মুখোপাধ্যায়

**কালীপদ মুখোপাধ্যায়** (১৯১০ - ১৬ ফেব্রুয়ারি ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ২৭ জুন ১৯৩২ তারিখে তৎকালীন ঢাকার স্পেশাল ম্যাজিস্ট্রেট কমলাক্ষ সেন গুলিতে নিহত হবার ঘটনায় এক তারবার্তার সূত্র ধরে তিনি গ্রেপ্তার হন এবং ঢাকা কেন্দ্রীয় কারাগারে ১৬ ফেব্রুয়ারি, ১৯৩৩ তারিখে ফাঁসিতে মৃত্যুবরণ করেন।

## জন্ম
কালীপদ মুখোপাধ্যায় ঢাকার বিক্রমপুরে জন্মগ্রহণ করেন।

## তথ্যসূত্র

বিষয়শ্রেণী:১৯১০-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৩৩-এ মৃত্যু
বিষয়শ্রেণী:অনুশীলন সমিতি
বিষয়শ্রেণী:ঢাকার বিপ্লবী
বিষয়শ্রেণী:বিক্রমপুরের ব্যক্তি
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ঢাকা জেলার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:মৃত্যুদণ্ড কার্যকর হওয়া বিপ্লবী
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
ভবানীপ্রসাদ ভট্টাচার্য

**ভবানীপ্রসাদ ভট্টাচার্য** ১০ জুন,১৯১৪ - ৩ ফেব্রুয়ারি, ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ছাত্রাবস্থায় গুপ্ত বিপ্লবী দলে যোগ দেন। বাংলার কুখ্যাত গভর্নর অ্যাান্ডারসনকে হত্যার প্রতিজ্ঞা নিয়ে কলকাতা ও ঢাকা থেকে আগত অপর দুজন সঙ্গী নিয়ে ১৯৩৪ সালের মে মাসে দার্জিলিং পৌঁছান। এই হত্যা পরিকল্পনায় ভবানীপ্রসাদের সংগে যুক্ত ছিলেন বেঙ্গল ভলেন্টিয়ার্সের সুকুমার ঘোষ, উজ্জলা মজুমদার (রক্ষিত রায়) রবীন্দ্রনাথ ব্যানার্জী, মনোরঞ্জন ব্যানার্জী প্রমুখ। লেবং রেস কোর্স গ্রাউন্ডে তারা ৮ মে ১৯৩৪ তারিখে অ্যাান্ডারসনকে গুলি করেন। দুর্ভাগ্যবশত গুলি লক্ষ্যভ্রষ্ট হয় এবং তারা তিনজনই ধরা পড়েন। বিচারে সঙ্গী সুকুমার ঘোষের ১৪ বছর কারাদন্ড হয় ও দুঃখপ্রকাশ করায় অপরজনের অল্প শাস্তি এবং ভবানীপ্রসাদের মৃত্যুদণ্ড হয়। তিনি ৩ ফেব্রুয়ারি, ১৯৩৫ তারিখে রাজশাহী কেন্দ্রীয় কারাগারে  ফাঁসিতে মৃত্যুবরণ করেন।
সরকারের তথ্য অনুযায়ী,ওই ইংরেজ 
শাসকের নামে আলিপুরে অ্যান্ডারসন হাউস গড়ে তুলেছিল ব্রিটিশেরা। স্বাধীনতার পরে ওই বাড়ির নাম বদল নিয়ে বিভিন্ন মহল থেকে দাবি ওঠে। সে কথা মাথায় রেখেই ১৯৬৯ সালে অ্যান্ডারসন হাউসের নাম বদলে হয় ভবানী ভবন। এটি এখন পশ্চিমবঙ্গ সরকারের রাজ্য পুলিশের সদর দপ্তর।

## জন্ম
ভবানীপ্রসাদ ভট্টাচার্য তৎকালীন ঢাকা জেলার জয়দেবপুরে জন্মগ্রহণ করেন। তার পিতার নাম বসন্তকুমার ভট্টাচার্য, মায়ের নাম দময়ন্তী দেবী।

## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৩৫-এ মৃত্যু
বিষয়শ্রেণী:অনুশীলন সমিতি
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ঢাকার বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:গাজীপুর জেলার ব্যক্তি
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:মৃত্যুদণ্ড কার্যকর হওয়া ভারতীয় বিপ্লবী
বিষয়শ্রেণী:ভারতীয় জাতীয়তাবাদ
বিষয়শ্রেণী:খুনের দায়ে দোষী সাব্যস্ত ভারতীয়
বিষয়শ্রেণী:২০শ শতাব্দীতে ব্রিটিশ ভারত দ্বারা মৃত্যুদণ্ডপ্রাপ্ত
সত্যেন্দ্রনাথ বসু (বিপ্লবী)

**সত্যেন্দ্রনাথ বসু** (৩০ জুলাই ১৮৮২ - ২২ নভেম্বর ১৯০৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। আলিপুর বোমা মামলার রাজসাক্ষী নরেন গোঁসাইকে গুলি করে হত্যা করার জন্য ২২ নভেম্বর, ১৯০৮ সনে সত্যেন্দ্রনাথ বসুর প্রেসিডেন্সি জেলে ফাঁসি হয়।

## জন্ম
তিনি ছিলেন মনীষী রাজনারায়ণ বসুর ভ্রাতুষ্পুত্র। তাঁর পিতার নাম অভয়চরণ বসু। তিনি মেদিনীপুর জেলায় জন্মগ্রহণ করেন। পৈতৃক নিবাস ছিল দক্ষিণ চব্বিশ পরগনা জেলার বোড়ালে।

## বিপ্লবী কর্মকাণ্ড
তাঁর অগ্রজ জ্ঞানেন্দ্রনাথ এবং রাজনারায়ণ বসুর প্রভাবে মেদিনীপুরে ১৯০২ সালে একটি গুপ্ত বিপ্লবী সংগঠন গড়ে উঠেছিলো। সেই সংগঠনের নেতা ছিলেন হেমচন্দ্র দাস কানুনগো এবং সত্যেন্দ্রনাথ ছিলেন তাঁর সহকারী। ১৯০৫ সালে বঙ্গভঙ্গ আন্দোলনের সময় তিনি "ছাত্রভাণ্ডার" গড়ে তোলেন। এখানে তাঁত, ব্যায়ামচর্চা ইত্যাদির আড়ালে বিপ্লবীদের ঘাঁটি তৈরি হয়। বীর ক্ষুদিরাম বসু তার সাহায্যে বিপ্লবী দলভুক্ত হয়ে এখানে আশ্রয় পান। ক্ষুদিরাম তারই নির্দেশে "সোনার বাংলা" শীর্ষক বিপ্লবাত্মক ইশতেহার বিলি করে গ্রেপ্তার হন।

## তথ্যসূত্র

বিষয়শ্রেণী:১৮৮২-এ জন্ম
বিষয়শ্রেণী:১৯০৮-এ মৃত্যু
বিষয়শ্রেণী:অনুশীলন সমিতি
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:মেদিনীপুরের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:ভারতীয় ব্যক্তি যার মৃত্যুদণ্ড কার্যকর করা হয়েছে
বিষয়শ্রেণী:মৃত্যুদণ্ডপ্রাপ্ত বিপ্লবী
বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
স্ট্রাইক রেট

**স্ট্রাইক রেট** বা **অভিঘাত হার** () ক্রিকেট খেলায় ব্যবহৃত পরিভাষা। ক্রিকেটে দুইটি ভিন্ন ভিন্ন পরিসংখ্যানে স্ট্রাইক রেট ব্যবহার করা হয়। **ব্যাটিং স্ট্রাইক রেটে** একজন ব্যাটসম্যান কতটুকু স্বাবলীল ভঙ্গীমায় ব্যাটিং করে রান সংগ্রহ করতে পারেন তা ধরা হয়। অন্যদিকে, **বোলিং স্ট্রাইক রেটে** একজন বোলার কতটুকু স্বাবলীল ভঙ্গীমায় বোলিং করে উইকেট সংগ্রহ করতে পারেন অর্থাৎ ব্যাটসম্যানকে আউট করতে পারেন তা পরিসংখ্যান আকারে তুলে ধরা হয়।

টেস্ট ক্রিকেটের পর উভয় স্ট্রাইক রেটই তুলনামূলকভাবে নতুন পরিসংখ্যান। ১৯৭০-এর দশকে একদিনের আন্তর্জাতিকের প্রবর্তনের পরই স্ট্রাইক রেটের ধারণা সৃষ্টি হয় ও এর তাৎপর্যতা বহন করে।

## ব্যাটিং স্ট্রাইক রেট

ব্যাটিং স্ট্রাইক রেটের সাথে ব্যাটসম্যানের সম্পর্ক গভীরভাবে বিরাজমান। একজন ব্যাটসম্যান প্রতি ১০০ বল খেলে গড়ে কত রান সংগ্রহ করেছেন তা বুঝায়। উচ্চ পর্যায়ের স্ট্রাইক রেট মানেই একজন ব্যাটসম্যানের দ্রুত রান সংগ্রহ করা।

কিন্তু টেস্ট ক্রিকেটে স্ট্রাইক রেটের ভূমিকা গৌণ। এখানে আউট না হয়ে তার রান তোলার সক্ষমতাকে প্রাধান্য দেয়া হয়ে থাকে। অর্থাৎ, টেস্ট ব্যাটসম্যানের কাছে স্ট্রাইক রেটের তুলনায় তার ব্যাটিং গড়ই সর্বাধিক গুরুত্বপূর্ণ পরিসংখ্যান।

সীমিত ওভারের ক্রিকেটে স্ট্রাইক রেটকে অত্যন্ত গুরুত্ব সহকারে বিবেচনায় আনা হয়। এ স্তরের ক্রিকেটে প্রত্যেক দল কেবলমাত্র একবার পরস্পরের মুখোমুখি হয় ও ইনিংসে বল সংখ্যা নির্দিষ্ট করা থাকে। ফলে, ব্যাটসম্যান খুব দ্রুত রান করতে থাকলে দলের রান সংখ্যাও দ্রুতলয়ে বৃদ্ধি পায় ও জয়ের সম্ভাবনা বৃদ্ধি পায়। টুয়েন্টি২০ ক্রিকেটে ১৫০ ঊর্ধ্ব স্ট্রাইক রেট অতি সাধারণ ঘটনা হিসেবে স্বীকৃত। একদিনের ক্রিকেটে একজন ব্যাটসম্যানের স্ট্রাইক রেটকে প্রধান নিয়ামক শক্তি হিসেবে বিবেচনা করা হয়। উচ্চ স্ট্রাইক রেটধারী ব্যাটসম্যানকে নিম্নতর স্ট্রাইক রেটধারী ব্যাটসম্যানের তুলনায় অধিক প্রাধান্য দেয়া হয়ে থাকে।

## বোলিং স্ট্রাইক রেট
বোলিং স্ট্রাইক রেটের মাধ্যমে একজন বোলারের সক্ষমতা বুঝানো হয়। প্রতি উইকেট লাভে একজন বোলার কতসংখ্যক বল ডেলিভারি করেছেন তার মানদণ্ড স্থির হয়। নিম্নমুখী স্ট্রাইক রেটের মাধ্যমে বোলার কার্যকারিতা ও কত উইকেট তিনি দ্রুততার সাথে পেয়েছেন তা তুলে ধরা হয়।

১৯৭০-এর দশকে ব্যাটিং স্ট্রাইক রেটের আবির্ভাবের পর পারিসাংখ্যিকভাবে তুলে ধরা হলে বোলিং স্ট্রাইক রেটও সৃষ্টি হয়। তবে, একদিনের আন্তর্জাতিকের চেয়ে টেস্ট ক্রিকেটেই এর প্রভাব বেশি। কেননা, টেস্ট ক্রিকেটে বোলারের প্রধান লক্ষ্য থাকে উইকেট লাভ করা। কিন্তু, একদিনের খেলায় মিতব্যয়ী বোলিংকে প্রাধান্য দেয়া হয়। স্বল্প উইকেট লাভ করা স্বত্ত্বেও বোলারের যতটুকু সম্ভব অল্প রান দেয়ার উদ্দেশ্য থাকে।

**খেলোয়াড়ী জীবনে সেরা স্ট্রাইক রেট (টেস্ট)**

## তথ্যসূত্র

## আরও দেখুন
* উইকেট
* ক্রিকেটের আইন
* ক্রিকেট পরিভাষা

বিষয়শ্রেণী:ক্রিকেট পরিভাষা
বিষয়শ্রেণী:ক্রিকেট রেকর্ড ও পরিসংখ্যান
বিষয়শ্রেণী:হার
ইউটা স্টেট রুট ৬১

**স্টেট রুট ৬১** (**এসআর-৬১**), ইউটা অঙ্গরাজ্যের একটি প্রায় ৭.৩ মাইল দীর্ঘ (১১.৭ কিমি) রাষ্ট্রীয় রাজপথ যেটা সংযুক্ত করেছে কর্ণিশে এসআর-২৩, ক্যাশে কাউন্টি থেকে লুইসটন দিয়ে রিচমন্ড কাছে ইউ.এস রুট ৯১ এর রাষ্ট্রের উত্তর অংশের প্রান্তে। মহাসড়কটির ১৯৩৭ সাল থেকে এসআর-৬১ হিসাবে যেখানে অন্তত ১৯১৪ সাল থেকে এর কোনো অস্তিত্ব ছিল না, এবং ৭৩৫টি থেকে ২,১৮০টি যানবাহন ২০১২ সালে প্রতিদিন গড়ে মহাসড়ক বরাবর যাতায়াত করত।

## যাত্রাপথের বিবরণ
ডান|থাম্ব|লুইসটনের মধ্যে এসআর-৬১
এস.আর-২৩ এবং কর্ণিশের কেন্দ্রে ১৩৪০০ উত্তরের ছেদে, এসআর ৬১ পূর্ব ছেড়ে ১৩৪০০ উত্তরে গেছে, ইউনিয়ন প্যাসিফিক রেলপথের(ইউ.পি) সাথে এক হয়ে একটি একক রেলপথের উপর দিয়ে অতিক্রম করেছে। কর্ণিশ থেকে বের হয়ে, মহাসড়কটি বিয়ার নদী অতিক্রম করে এবং গ্রামের ক্যাশ প্রদেশের মধ্যদিয়ে পূর্বদিকে চলতে থাকে। লুইসটনের পশ্চিমাঞ্চলীয় শহরের সীমা থেকে সরে, প্রেস্টন, আইডাহোর একটি সংযোগকারী রাস্তা, মহাসড়কটিকে এসআর-২০০(৮০০ পশ্চিম) কে ছেদ করে। পশ্চিম প্রান্ত থেকে এসআর-২০০ পর্যন্ত, সাইকেল চালানোর জন্য উপযুক্ত অংশটি  পর্যন্ত চওড়া হয়, তবে রাস্তার বাকি অনেক অংশ এক এবং  এর কম বা সমানের মধ্যে সংকীর্ণ হয়েছে।

১৩৪০০ দক্ষিণ থেকে লুইসটনের মধ্যদিয়ে কেন্দ্রীয় রাস্তা পর্যন্ত মহাসড়কটির নাম পরিবর্তন করা হয়েছিল। লুইসটন সমাধিক্ষেত্র অতিক্রম করে, এসআর-৬১ কাব নদীর উপর দিয়ে অতিক্রম করেছে এবং দ্বিতীয় একক রাস্তাটি আপ এ অন্তভূক্ত এবং তারপর এক তৃতীয়াংশ পর্যন্ত একক ট্র্যাক এবং, মহাসড়কটির পূর্ব প্রান্ত রিচমন্ড ইউ.এস-৯১ উত্তরের ঠিক আগে। সকল রেল লাইন, যেটা এসআর-৬১ মূলত ওরেগণ সংক্ষিপ্ত লাইন রেলওয়ে অন্তর্ভুক্ত করে অতিক্রম করেছিল। লুইসটনের মধ্যদিয়ে একপাশের অংশ থেকে, মহাসড়কটির উত্তর ইউটা এর সমগ্র যাত্রার অংশ জুড়ে কৃষিজমি দ্বারা বেষ্টিত।

প্রতি বছর, ইউ.ডি.ও.টি ট্রাফিক ভলিউম পরিমাপের জন্য রাজ্য তার মহাসড়কের উপর একটি ধারাবাহিক জরিপ পরিচালনা করে। একে বছরে গড়ে প্রতিদিন ট্রাফিক ভলিউমের পরিমাণ, বার্ষিক গড় দৈনিক ট্রাফিক (এএডিটি) পদে প্রকাশ করা হয়। ২০১২ সালে, ইউ.ডি.ও.টি এর হিসাবে কর্ণিশের পশ্চিম প্রান্তে দিনে গড়ে ৭৩৫ টির কম যানবাহন মহাসড়কটি ব্যবহার করত এবং ২,১৮০টির বেশি যানবাহন এসআর-২০০ সঙ্গে এর জংশনে মহাসড়কটি ব্যবহার করত। এর পঁয়ত্রিশ শতাংশ যানবাহন ছিল ট্রাক।

## ইতিহাস
১৯১৪ সাল থেকে অস্তিমান থাকা রাস্তাটি কর্ণিশ থেকে পূর্বের সংযোগ সাধন করেছিল। রাস্তাটির, পূর্ব প্রান্ত ১৯২৭ সালে এসআর-১ দ্বারা সংখ্যায়িত করা হয়েছিল  এবং মহাসড়কটিকে সরকারিভাবে কমপক্ষে ১৯৩৭ সাল থেকে এসআর-৬১ হিসাবে নামকরণ করা হয়েছিল।  কাব নদীর উপর এসআর-৬১ বহনকারী  সেতু ১৯৫২ সালে নির্মিত হয়েছিল, যখন বিয়ার নদীর উপর  সেতু ১৯৬১ সালে নির্মিত হয়েছিল। মূল নদীর সংযোগস্থল তাদের বর্তমান অবস্থানের তুলনায় আরও সামান্য দক্ষিণে ছিল।

## প্রধান ছেদ

## তথ্যসূত্র

## বহিঃসংযোগ

* 

বিষয়শ্রেণী:ইউটা অঙ্গরাজ্যের মহাসড়ক
বিষয়শ্রেণী:ইউটা ক্যাশ কাউন্টির ইউটা অঙ্গরাজ্যের সড়ক
বিষয়শ্রেণী:ইউটার রাস্তা
মদন লাল ধিংড়া

**মদন লাল ধিংড়া**, (পাঞ্জাবি ভাষাঃ ਮਦਨਲਾਲ ਧੀਂਗੜਾ; ১৮ সেপ্টেম্বর ১৮৮৩ - ১৭ আগস্ট, ১৯০৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বিশেষ ব্যক্তিত্ব এবং অগ্নিযুগের বিপ্লবী। যখন ইংল্যান্ডে লেখাপড়া করছিলেন ১ জুলাই ১৯০৯ তারিখে লন্ডনের জাহা‌ঙ্গীর হলে তিনি কার্জন উইলিকে  গুলি করে হত্যা করেছিলেন। এই অপরাধে তাকে ১৭ আগস্ট ১৯০৯ সালে ব্রিটেনের পেন্টনভেলি জেলে ফাঁসি দিয়ে হত্যা করা হয়।

## তথ্যসূত্র

বিষয়শ্রেণী:১৮৮৩-এ জন্ম
বিষয়শ্রেণী:১৯০৯-এ মৃত্যু
বিষয়শ্রেণী:অনুশীলন সমিতি
বিষয়শ্রেণী:ভারতীয় বিপ্লবী
বিষয়শ্রেণী:পাঞ্জাবের বিপ্লবী ও রাজনীতিবিদ
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:মৃত্যুদণ্ড কার্যকর হওয়া ভারতীয় বিপ্লবী
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
বিষয়শ্রেণী:ভারতীয় গুপ্তঘাতক
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:খুনের দায়ে দোষী সাব্যস্ত ভারতীয়
বিষয়শ্রেণী:গুপ্তঘাতক যার মৃত্যুদণ্ড কার্যকর করা হয়েছে
বিষ্ণু গণেশ পিংলে

**বিষ্ণু গণেশ পিংলে**, (১৮৮৮ - ১৬ নভেম্বর আগস্ট, ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি বোমা ও পিস্তলসহ মীরাট ক্যান্টনমেন্টে ধরা পড়েন। ১৯১৬ সালে লাহোর ষড়যন্ত্র মামলায় তার ফাঁসি হয়।

## শৈশব
বিষ্ণু গণেশ পিংলে ১৮৮৮ সালে এক ব্রাহ্মণ মারাঠি পরিবারে পুনে জেলায় জন্মগ্রহণ করেন।

## তথ্যসূত্র

বিষয়শ্রেণী:১৮৮৮-এ জন্ম
বিষয়শ্রেণী:১৯১৫-এ মৃত্যু
বিষয়শ্রেণী:গদর পার্টি
বিষয়শ্রেণী:পুণের বিপ্লবী ও রাজনীতিবিদ
বিষয়শ্রেণী:পুণে জেলার ব্যক্তি
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:মৃত্যুদণ্ড কার্যকর হওয়া ভারতীয় বিপ্লবী
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
বিষয়শ্রেণী:হিন্দু-জার্মান ষড়যন্ত্র
বিষয়শ্রেণী:মারাঠি ব্যক্তি
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় স্বাধীনতা কর্মী
বিষয়শ্রেণী:২০শ শতাব্দীতে ব্রিটিশ ভারত দ্বারা মৃত্যুদণ্ডপ্রাপ্ত
মোক্ষদাচরণ সামাধ্যায়ী

**মোক্ষদাচরণ সামাধ্যায়ী** (বঙ্গাব্দ: ১২৭৪-৮ অগ্রহায়ণ, ১৩৩১) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব এবং একজন সুবক্তা। পরে রাজনীতি থেকে সরে এসে ত্রিবেণীতে সমাজ সংস্কারের কাজে ব্রতী হন। সাপ্তাহিক *ভাস্কর* পত্রিকার সম্পাদক ছিলেন। মোক্ষদাচরণ কাশীধামে বেদ অধ্যয়ন করে **সামাধ্যায়ী** উপাধি পান।

## জন্ম এবং পারিবারিক পরিচয়
তিনি ঢাকা জেলার পাইকপাড়ায় জন্মগ্রহণ করেন। তার পিতার নাম শামাচরণ খাসনবীশ এবং তার পিতা *সন্ধ্যা* পত্রিকার ম্যানেজার ছিলেন এবং অনেক গ্রন্থ প্রণয়ন করেছিলেন। 

## তথ্যসূত্র

বিষয়শ্রেণী:১৮৭৪-এ জন্ম
বিষয়শ্রেণী:অনুশীলন সমিতি
বিষয়শ্রেণী:ভারতীয় বিপ্লবী
বিষয়শ্রেণী:ঢাকার বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ঢাকা জেলার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:ভারতীয় স্বাধীনতা কর্মী
বিষয়শ্রেণী:বাঙালি রাজনীতিবিদ
শচীন্দ্রনাথ সান্যাল

**শচীন্দ্রনাথ সান্যাল** () (৩ এপ্রিল, ১৮৯৩ - ৬ ফেব্রুয়ারি, ১৯৪৩) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব, ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।

## বিপ্লবী কর্মকাণ্ড
তিনি ১৯০৭ সালে কলকাতায় গুপ্ত বিপ্লবী দলে যোগ দিয়ে ১৯০৯ সালে বারানসীতে *ইয়াং ম্যান্স এসোসিয়েশন* নামে এক বিপ্লবী দল গঠন করেন। পরে প্রতুল গঙ্গোপাধ্যায় এবং রাসবিহারী বসুর সঙ্গে পরিচিত হন। রাসবিহারী তাকে লাট্টু নামে ডাকতেন। প্রথম বিশ্বযুদ্ধের সময় রাসবিহারী বসুর ভারতজোড়া সেনাবিদ্রোহ প্রচেষ্টার অন্যতম সহযোগী ছিলেন শচীন্দ্রনাথ সান্যাল। ৭ম রাজপুত রেজিমেন্টে বিদ্রোহ ঘোষণা করে ব্রিটিশ সরকারের উচ্ছেদ সাধনে তিনি দায়িত্বপ্রাপ্ত হন। লাহোর ও বেনারস ষড়যন্ত্র মামলায় অভিযুক্ত হয়ে ১৯১৫ সালে যাবজ্জীবন কারাদণ্ডে দণ্ডিত হন। আন্দামানে সেলুলার জেলে দ্বীপান্তর দন্ড ভোগ করার পর ১৯২০ সালে মুক্তি পান। হিন্দুস্থান রিপাবলিকান এসোসিয়েশন এর অন্যতম প্রতিষ্টাতা ছিলেন তিনি। এই সময় তার ভগৎ সিং এর সাথে যোগাযোগ হয়। ১৯২৭ সালে কাকোরি বিপ্লব বা কাকোরী ষড়যন্ত্র মামলায় তার পূনরায় কারাদণ্ড হয় এবং দশ বছর জেলজীবন যাপন করেন। ১৯৩৭ সালে মুক্তি পেয়ে আবার রাসবিহারী বসুর সাথে বিপ্লব পরিকল্পনায় অংশগ্রহণ করেছিলেন। জাপানের সহায়তায় বিপ্লব প্রচেষ্টার অভিযোগে ১৯৪১ সালে গ্রেপ্তার হন। দ্বিতীয় বিশ্বযুদ্ধের সময় জেলের ভেতরে যক্ষারোগে আক্রান্ত হন এই বিপ্লবী। শারীরিক অসুস্থতাজনিত কারণে সরকার তাকে মুক্তি দেয় ১৯৪১ সালে।

## সাহিত্য
তার রচিত গ্রন্থের নাম বন্দীজীবন। এই বইটি বিপ্লবীদের কাছে জনপ্রিয় ছিল। কিছুদিন তিনি *অগ্রগামী* পত্রিকার সম্পাদক ছিলেন।

## মৃত্যু
গোরখপুরে অন্তরীণ থাকাকালে ১৯৪৫ সালের ফেব্রুয়ারি মাসে তার মৃত্যু হয়।

## তথ্যসূত্র

বিষয়শ্রেণী:১৮৯৩-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:অনুশীলন সমিতি
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:উত্তরপ্রদেশের বিপ্লবী ও রাজনীতিবিদ
বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় স্বাধীনতা কর্মী
বিষয়শ্রেণী:হিন্দু-জার্মান ষড়যন্ত্র
বিষয়শ্রেণী:বারাণসীর বিপ্লবী
বিষয়শ্রেণী:১৯৪২-এ মৃত্যু
বিষয়শ্রেণী:ভারতীয় সন্ত্রাসী
বিপিনবিহারী গঙ্গোপাধ্যায়

**বিপিনবিহারী গঙ্গোপাধ্যায়** (জন্ম:- ৫ নভেম্বর, ১৮৮৭ - মৃত্যু:- ১৪ জানুয়ারি, ১৯৫৪) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব,  ব্রিটিশ বিরোধী স্বাধীনতা আন্দোলনের একজন নেতা এবং অগ্নিযুগের বিপ্লবী।

## বিপ্লবী জীবন
বিপিনবিহারীর আদি বাড়ি ছিল উত্তর চব্বিশ পরগণা জেলার হালিশহরে। বারীন্দ্রকুমার ঘোষ এবং রাসবিহারী বসুর সহকর্মীরূপে বৈপ্লবিক মন্ত্রে দীক্ষা গ্রহণ করেন। মুরারিপুকুর, আড়িয়াদহ প্রভৃতি বিপ্লবী কেন্দ্রের সঙ্গে তার প্রত্যক্ষ যোগাযোগ ছিলো। তিনি বিপ্লবের আদিযুগে যে কয়েকটি সমিতি ছিলো তার মধ্যে ১৮৯৭ সালে প্রতিষ্ঠিত আত্মোন্নতি সমিতির সদস্য ছিলেন। তার উদ্যোগে ১৯১৪ সালে রডা কোম্পানির মাউজার পিস্তল অপহরণ করা হয়। ১৯১৫ খ্রিষ্টাব্দে যুগান্তর দল কর্তৃক বার্ড কোম্পানির গাড়ি লুন্ঠনে যতীন্দ্রনাথের সাহায্যকারী ছিলেন। ১৯২১ খ্রিষ্টাব্দে তিনি কংগ্রেস আন্দোলনে যোগ দেন। ১৯৩০ খ্রিষ্টাব্দে বঙ্গীয় প্রাদেশিক কংগ্রেস সম্মেলনে সভাপতিত্ব করেন। ১৯৪২ খ্রিষ্টাব্দে ভারত ছাড়ো আন্দোলনেও যোগ দেন। তিনি জীবনের প্রায় ২৪ বছর বিভিন্ন জেলে কাটান।

## স্বাধীনোত্তর জীবন
তিনি শ্রমিক আন্দোলনের সঙ্গে যুক্ত ছিলেন। ন্যাশনাল ট্রেড ইউনিয়ন কংগ্রেস প্রতিষ্ঠার পর বঙ্গীয় প্রাদেশিক সংগঠনের সভাপতি ছিলেন। প্রথম সাধারণ নির্বাচনে (১৯৫২) উত্তর চব্বিশ পরগণা জেলার বীজপুর কেন্দ্র থেকে নির্বাচিত হয়ে পশ্চিমবঙ্গ বিধানসভার সদস্য হন।

## তথ্যসূত্র

বিষয়শ্রেণী:১৮৮৭-এ জন্ম
বিষয়শ্রেণী:১৯৫৪-এ মৃত্যু
বিষয়শ্রেণী:অনুশীলন সমিতি
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:হিন্দু-জার্মান ষড়যন্ত্র
বিষয়শ্রেণী:বাঙালি বিপ্লবী
বিষয়শ্রেণী:পশ্চিমবঙ্গ বিধানসভার সদস্য ১৯৫১-১৯৫৭
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
নরেন্দ্রমোহন সেন

**নরেন্দ্রমোহন সেন** (13 august 1887 - ২৩ জানুয়ারি, ১৯৬১) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব,  ব্রিটিশ বিরোধী স্বাধীনতা আন্দোলনের একজন নেতা। তিনি ১৭ বছর বয়সে ঢাকা মেডিকেল স্কুলে পড়ার সময় বাল্যকালের শিক্ষক পুলিন দাসের প্রভাবে গোপন বিপ্লবী দলে যোগ দেন। ১৯১০ সালে পুলিন দাস গ্রেপ্তার হলে দলের কাজকর্ম পরিচালনা করতেন। ১৯২৫ সালে ঢাকা শহরে গ্রেপ্তার হন। রামকৃষ্ণ মিশনের রাঁচি যক্ষ্মা হাসপাতাল প্রতিষ্ঠা ও পরিচালনায় তার উল্লেখযোগ্য অবদান ছিলো।

## তথ্যসূত্র

বিষয়শ্রেণী:১৮৮৭-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:অনুশীলন সমিতি
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ঢাকার বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ঢাকা জেলার ব্যক্তি
বিষয়শ্রেণী:১৯৬৩-এ মৃত্যু
যোগেশচন্দ্র চট্টোপাধ্যায়

**যোগেশচন্দ্র চট্টোপাধ্যায়** (১৮৯৫ - ২২ এপ্রিল, ১৯৬৯) ছিলেন  ব্রিটিশ বিরোধী স্বাধীনতা আন্দোলনের একজন রাজনৈতিক ব্যক্তিত্ব এবং অগ্নিযুগের বিপ্লবী।

## রাজনৈতিক জীবন
তিনি কুমিল্লায় পূর্ণ চক্রবর্তীর প্রভাবে গুপ্ত বিপ্লবী দলের সদস্য হন। ১৯১৩ সালে কুমিল্লায় বঙ্গীয় প্রাদেশিক রাজনৈতিক সম্মেলনে স্বেচ্ছাসেবকরূপে সরকারি আদেশ অমান্য করেন।  ১৯১৪ সালে বিশ্বযুদ্ধের পটভূমিকায় ভারতে বিপ্লবী অভ্যুত্থানের অংশ হিসেবে চট্টগ্রাম, নোয়াখালী ও ত্রিপুরা অঞ্চলে বিদ্রোহ ঘটানোর চেষ্টায় অংশ নেন। ৯ অক্টোবর ১৯১৬ তারিখে কলকাতায় গ্রেপ্তার হন। ৬ এপ্রিল, ১৯২৭ তারিখে কাকোরি ষড়যন্ত্র মামলায় তার দ্বীপান্তর দণ্ড হয়।
## পরবর্তী জীবন
যোগেশ কারারুদ্ধ ছিলেন। ভগৎ সিং, চন্দ্রশেখর আজাদ এবং রাজগুরুর মতো এইচআরএর সদস্যরা একবার তাকে মুক্ত করার পরিকল্পনা করেছিলেন কিন্তু পরিকল্পনাটি ব্যর্থ হয়েছিল। পরে তিনি বিপ্লবী সমাজতান্ত্রিক দলে (আরএসপি) যোগ দেন এবং ১৯৫৩ সাল পর্যন্ত এর সাথে ছিলেন। তিনি ১৯৫৬ সালে কংগ্রেস দল থেকে রাজ্যসভার সদস্য হন এবং ১৯৬০ সালের ২ এপ্রিল সাংসদ হিসাবে মারা যান। তাঁর দুটি বই সুপরিচিত, যেমন তাঁর আত্মজীবনী, ইন সার্চ অফ ফ্রিডম এবং কনফারেন্সে ভারতীয় বিপ্লবীরা। 

## তথ্যসূত্র

বিষয়শ্রেণী:১৮৯৫-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:অনুশীলন সমিতি
বিষয়শ্রেণী:বাংলাদেশী বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ঢাকা জেলার ব্যক্তি
বিষয়শ্রেণী:বাঙালি রাজনীতিবিদ
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ
বিষয়শ্রেণী:যাবজ্জীবন কারাদণ্ডে দণ্ডিত ভারতীয় বন্দি
বিষয়শ্রেণী:কলকাতার রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উত্তরপ্রদেশের রাজ্যসভা সদস্য
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:২০শ শতাব্দীর ভারতীয় রাজনীতিবিদ
কেপলার-৪বি

**কেপলার-৪বি** (প্রাথমিক ভাবে **কেওআই ৭.০১** নামে পরিচিত)  একটি বহির্গ্রহ, যা নাসার কেপলার মহাকাশ দূরবীক্ষণ যন্ত্র দ্বারা প্রথম আবিষ্কৃত হয়। এর ব্যাসার্ধ ও ভর নেপচুনের অনুরূপ। এটি মাতৃ নক্ষত্রের কাছাকাছি থাকার কারণে সৌরজগতের অন্যান্য গ্রহের তুলনায় যথেষ্ট উত্তপ্ত। ২০১০ সালের ৪ জানুয়ারি ওয়াশিংটন ডিসিতে আরও ৪টি গ্রহসহ এটির আবিষ্কার ঘোষণা করা হয়। যেগুলো কেপলার মহাকাশ দূরবীক্ষণ যন্ত্র চিহ্নিত করে বলে ডাব্লিউ. এম. কেক পর্যবেক্ষণাগারের দূরবীক্ষণ যন্ত্র দিয়ে নিশ্চিত করা হয়। কেপলার-৪বি আমাদের সৌরজগত থেকে প্রায় ১৬৩১ আলোকবর্ষ দূরে তক্ষক তারামণ্ডলে অবস্থিত।

## নামকরণ ও ইতিহাস
কেপলার-৪ নক্ষত্রের সবচেয়ে নিকটবর্তী প্রথম গ্রহ হিসেবে আবিষ্কৃত হওয়ায় এরনাম *কেপলার-৪বি*  রাখা হয়। নক্ষত্রের নাম কেপলার মহাকাশ দূরবীক্ষণ যন্ত্রের নামানুসারে রাখা হয়েছে, যা নাসার এমন একটি দূরবীন যার উদ্দেশ্য হলো অতিক্রম পদ্ধতি ব্যবহার করে সিগনাস ও বীণা নক্ষত্রপুঞ্জের মধ্য আকাশের একটি অংশে পৃথিবী সদৃশ গ্রহগুলো আবিষ্কার করা। এই পদ্ধতি ব্যবহার করে  কেপলার নক্ষত্রের সামনে দিয়ে কোনো গ্রহ অতিক্রম করার সময় এর উজ্জলতা কি পরিমাণ কমে তা পরিমাপ করে। প্রাথমিকভাবে *কেপলার-৪বি* কেপলার দূরবীক্ষণ যন্ত্র দ্বারা একটি অতিক্রম ঘটনা হিসাবে সনাক্ত হয় এবং 'কেওআই ৭.০১' উপাধিসহ একটি কেপলার কৌতুহল বিষয়বস্তু হিসাবে বিবেচিত হয়।

ডাব্লিউ. এম. কেক পর্যবেক্ষণাগার উচ্চক্ষমতাসম্পন্ন স্পেকট্রোমিটার দ্বারা গ্রহটির ঘূর্ণন গতিবেগ পরিমাপ করে এবং নিশ্চিত করে যে, একটি গ্রহে যেসব গুনাবলি থাকা দরকার তার সব এই গ্রহে আছে। তারা গ্রহটির জন্য একটি আনুমানিক ভরও স্থাপন করে। ২০১০ সালের ৪ জানুয়ারি ওয়াশিংটন ডিসিতে আমেরিকান অ্যাস্ট্রোনমিক্যাল সোসাইটির ২১৫তম অধিবেশনে আরও ৪টি গ্রহসহ এই গ্রহটির অস্তিত্ব ঘোষণা করা হয়। অন্য ৪টি গ্রহ হলো: কেপলার-৫বি, কেপলার-৬বি, কেপলার-৭বি এবং কেপলার-৮বি।

## মাতৃ নক্ষত্র

কেপলার-৪ হলো সূর্যের অনুরূপ একটি নক্ষত্র, যা পৃথিবী থেকে প্রায় ১৬১০ আলোকবর্ষ দূরে তক্ষক তারামণ্ডলে অবস্থিত।

## বৈশিষ্ট্য

কেপলার-৪বি এর মাতৃ নক্ষত্রের কক্ষপথে ০.০৪৬ এইউ দূরত্বে থেকে ৩.২১৩ দিনে একবার প্রদক্ষিণ করে। মাতৃনক্ষত্র থেকে এর অবস্থান সূর্য থেকে বুধ গ্রহের দূরত্বেরও ১০ গুণ কাছে। ফলস্বরূপ, কেপলার-৪বি অধিকতর উষ্ণ এবং যার সুস্থির তাপমাত্রা ১৭০০ কেলভিন (২৬০০&nbsp;°ফারেনহাইট) এরচেয়ে বেশি। গ্রহটি পৃথিবী থেকে ২৫ গুণ বড় এবং ব্যাসার্ধ পৃথিবী থেকে ৪ গুণ বেশি। এর আকৃতি ও ভর প্রায় নেপচুনের সমতুল্য, কিন্তু তাপমাত্রার তুলনায় সৌরজগতের সকল গ্রহের চেয়ে উষ্ণ (সবচেয়ে উষ্ণ গ্রহ শুক্রের তাপমাত্রাও মাত্র ৭৩৫ কেলভিন)। কেপলার-৪বি এর কক্ষীয় উৎকেন্দ্রিকতা প্রায় ০, তবে একটি স্বাধীন পুনঃপর্যবেক্ষণে আবিষ্কৃত তথ্যমতে যা ০.২৫ ± ০.১২ এবং পরবর্তীতে আলোক বক্ররেখার পুনর্বিশ্লেষণে প্রায় ০.৭ এর একটি পর্যায়ে ৭.৪৭ ± ১.৮২ পিপিএম গভীরতাসহ একটি গৌণ গ্রহণের সন্ধান পাওয়া যায়।

## আরও দেখুন
* কেপলার-৫বি

## তথ্যসূত্র

## বহিঃসংযোগ

বিষয়শ্রেণী:আবর্তিত বহির্গ্রহ
বিষয়শ্রেণী:মহাকাশ বিজ্ঞান
বিষয়শ্রেণী:২০১০-এ আবিষ্কৃত বহির্গ্রহ
বিষয়শ্রেণী:উত্তপ্ত নেপচুন
বিষয়শ্রেণী:দৈত্যাকার গ্রহ
বিষয়শ্রেণী:তক্ষক (তারামণ্ডল)
বিষয়শ্রেণী:কেপলার মহাকাশ দূরবীক্ষণ যন্ত্র দ্বারা আবিষ্কৃত বহির্গ্রহ
এজ আই ওয়াস গোয়িং বাই চারিং ক্রস

"**এজ আই ওয়াস গোয়িং বাই চারিং ক্রস**" (কখনও **এজ আই ওয়াস গোয়িং টু চারিং ক্রস** বলা হয়) হলো একটি ইংরেজি কবিতা যা ছড়া হিসেবে শিশুদের পাঠ্যসূচীতে অন্তর্ভুক্ত করা হয়েছে। কবিতাটি ১৮৪০ সালে প্রথম লিপিবদ্ধ করা হয়েছিল, কিন্তু মনে করা হয় যে সপ্তদশ শতাব্দীর বিভিন্ন শ্লোক ও চারণ কবিতাসমূহ এর আদি উৎস হতে পারে। এটি মূলত লন্ডনের চারিং ক্রস-এ অবস্থিত একটি পথের মোড়ে, রাজা ১ম চার্লস-এর অশ্বারোহী মূর্তিকে নির্দেশ করে অথবা হয়তো তার মৃত্যুর কথা উল্লেখ করে রাজপক্ষীয় প্রতিবিধানে তার ফাঁসির কারণে শোক গাঁথা প্রকাশ পায়। এটা তার আধুনিক আকারে উনিশ শতকের মাঝামাঝি সময়কালে লিপিবদ্ধ করা হয় । এটার রৌড লোকসঙ্গীত অনুক্রম নম্বর ২০৫৬৪ ।

## কবিতার পদাবলী
আধুনিক সংস্করণ হল:
As I was going by Charing Cross,
I saw a black man upon a black horse;
They told me it was King Charles the First-
Oh dear, my heart was ready to burst!

রৌড লোকসঙ্গীত সূচী, যা, লোকগীতি ও তাদের বৈচিত্র সংখ্যা দ্বারা বিন্যাস করে , সেখানে এটির ক্রমিক নং ২০৫৬৪

## উৎস
থাম্ব|ডানে_উপরে|রাজা ১ম চার্লস এর অশ্বারোহী মূর্তি
কবিতাটি রাজা ১ম চার্লস এর অশ্বারোহী মূর্তি নির্দেশ করে বলে মনে করা হয়(১৬২৫-৪৯),যা ১৬৬০ সালে পুনরুদ্ধারের পরে ১৬৭৫ সালে সেন্ট্রাল লন্ডনের ওল্ড চারিং ক্রসে স্থানান্তরিত করা হয়েছিল । ব্রোঞ্জ মূর্তিটি মূলত কালো ও দাগযুক্ত, কিন্তু সম্ভবত "কৃষ্ণবর্ণ" এখানে রাজার চুল নির্দেশ করে।

কবিতাটির শেষচরণটি চার্লস এর শিরোচ্ছেদের সময় জনতার অনুভূতি প্রকাশ করে , অথবা হতে পারে এটি রাজপক্ষীয় প্রতিবিধানে তার ফাঁসির কারণে "পিউরিটান" দলের (যারা ক্যাথলিক গির্জার বিরুদ্ধে বিদ্রোহ করেছিলেন) শোক গাঁথার প্রকাশ।  কবিতাটি তৎকালীন জনপ্রিয় করেকটি ছড়ার মিশ্রণ কিংবা জোড় ছন্দ হতে তৈরি হয়েছে। লন্ডনের ঐতিহ্যবাহী একটি শ্লোক:
I cry my matches at Charing Cross,
Where sits a black man on a black horse.

অথবা
I cry my matches by old Charing-Cross,
Where sitteth King Charles upon a black horse.

অক্সফোর্ডে  সপ্তদশ শতাব্দীর একটি পান্ডুলিপিতে কবিতাটির যেসকল শোক গাঁথার চরণ রয়েছেঃ
But because I cood not a vine Charlles the furste
By my toth my hart was readdy to burst

প্রথম অংশটি বিখ্যাত গান "রাইড এ কক হর্স" এর সাথে মিলিয়ে শিশুতোষ কবিতা হিসেবে ,*প্রিটি টেলস* এ ১৮০৮ সালে ছাপা হয়েছিলঃ
Ride a Cock Horse,
To Charing Cross,
To see a black man,
Upon a black horse.

আধুনিক সংস্করণটি, উক্ত কবিটার সাথে চার্লস ১ এর মৃত্যুদন্ড এর ঘটনা মিল করে তৈরি হয়েছে , যা ১৮৪০ সালে প্রথম সংগৃহীত এবং ছেপেছিল জেমস অর্চাড হেলিওয়েল। 

## টীকা
রাজা ১ম চার্লস ছিলেন ব্রিটেনের রাজসিংহাসন এর উত্তঅধিকারী। তিনিক্যাথলিক গির্জার ঘোর বিরুদ্ধাচরণ করতেন। একচ্ছত্র স্বৈরাচারী ক্ষমতা কুক্ষিগত করার পর এক গৃহ যুদ্ধে হেরে গেলে, অলিভার ক্রমওয়েলের নির্দেশে রাজা ১ম চার্লস কে শিরোচ্ছেদে হত্যা করা হয়।

## তথ্যসূত্র

বিষয়শ্রেণী:কবিতা
বিষয়শ্রেণী:ইংরেজি কবিতা
বিষয়শ্রেণী:ইংরেজি শিশুতোষ ছড়া
বিষয়শ্রেণী:গীতিকার অজানা
বিষয়শ্রেণী:গানের বছর অজানা
বিষয়শ্রেণী:ইংরেজ শিশুতোষ গান
বিষয়শ্রেণী:ঐতিহ্যবাহী শিশুতোষ গান
স্থির জলতরঙ্গ

thumb|আপতিত তরঙ্গ (লাল) দেওয়ালে প্রতিফলিত হয়ে প্রতিফলিত তরঙ্গ (নীল) উৎপন্ন হচ্ছে। দুটো তরঙ্গ একে অন্যের ওপর উপরিপাতনের ফলে গঠিত করছে স্থির জলতরঙ্গ (কালো)
জলগতিবিজ্ঞানের আলোচনায় **স্থির জলতরঙ্গ** বা **ক্লাপোতি তরঙ্গ** () বলতে পানিতে উদ্ভূত অবিচ্ছিন্ন স্থির তরঙ্গের বিন্যাসকে বোঝায়। সাধারণত কোনও ভ্রাম্যমাণ জলপৃষ্ঠ-তরঙ্গের সারি যখন কোনও প্রায়-উল্লম্ব উপকূলের (যেমন সমুদ্রপ্রাচীর, বা পাহাড়ের খাড়া ঢাল বা তরঙ্গনিরোধক প্রাচীর) বিপরীতে বাধা পেয়ে প্রতিফলিত হয়, তখন আপতিত তরঙ্গ ও প্রতিফলিত তরঙ্গের মধ্যে উপরিপাতনের মাধ্যমে স্থির জলতরঙ্গের ঘটনাটি সৃষ্টি হয়। এই স্থির জলতরঙ্গগুলি অনুভূমিকভাবে ভ্রমণ করে না, বরং একই জায়গায় থেকে নিস্পন্দ বিন্দু ও প্রতিনিস্পন্দ বিন্দুসমূহের একটি স্থিতিশীল বিন্যাস প্রদর্শন করে। এই তরঙ্গগুলি প্রাচীরের পাদদেশের ক্ষয় ত্বরান্বিত করে এবং উপকূলবর্তী স্থাপনাগুলির ভীষণ ক্ষতি করতে পারে। ১৮৭৭ সালে ফরাসি গণিতবিদ এবং পদার্থবিজ্ঞানী জোযেফ ভালঁতাঁ বুসিনেস্ক সর্বপ্রথম এই তরঙ্গগুলির একটি নাম দেন। তিনি এগুলির ফরাসি নামকরণ করেন "ল্য ক্লাপোতি" (le clapotis), ফরাসিতে যার অর্থ "ছলছল জলতরঙ্গ"।

"পূর্ণ স্থির জলতরঙ্গ" একটি আদর্শায়িত ক্ষেত্র, যেখানে একটি বিশুদ্ধ একস্বরবিশিষ্ট তরঙ্গ একটি কঠিন উল্লম্ব দেওয়ালে আপতিত হয় এবং ঠিক বিপরীত দিকে সম্পূর্ণ প্রতিফলিত হয়। স্থির জলতরঙ্গের উচ্চতা আপতিত জলতরঙ্গের উচ্চতার দ্বিগুণ হয় এবং দেওয়াল থেকে অর্ধ-তরঙ্গদৈর্ঘ্য দূরত্বে গঠিত হয়। এক্ষেত্রে গভীর জলের তরঙ্গের জলকণাগুলির বৃত্তাকার কক্ষপথগুলি বিশুদ্ধ রৈখিক গতিতে রূপান্তরিত হয়, যেখানে প্রতিনিস্পন্দ বিন্দুগুলিতে উল্লম্ব গতিবেগ এবং নিস্পন্দ বিন্দুগুলিতে আনুভূমিক গতিবেগ পরিলক্ষিত হয়। স্থির তরঙ্গগুলি ক্রমান্বয়ে ওঠানামা করে বিপরীত প্রতিবিম্বের মতো বিন্যাস সৃষ্টি করে, যেখানে গতিশক্তি স্থিতিশক্তিতে ও বিপরীতভাবে স্থিতিশক্তি গতিশক্তিতে পরিবর্তিত হতে থাকে। সেসিল পিবডি তার ১৯০৭ সালের রচনা *নেভাল আর্কিটেকচার-*এ ("নৌচালনা স্থাপত্য") নিচের মতো করে এই ঘটনার বিবরণ দেন: 

## আপেক্ষিক ঘটনা
প্রকৃত স্থির জলতরঙ্গ অত্যন্ত দুর্লভ একটি ঘটনা, কারণ পানির গভীরতা অথবা উপকূলের তীরের লম্বত্ব খুব কম সময়েই আদর্শ স্থির জলতরঙ্গ গঠনের শর্ত পূরণ করে। বাস্তব ঘটনায়, আপতিত তরঙ্গ   তীরে আছড়ে পড়ার সময় শক্তির বেশ অপচয় হয়। আপতিত তরঙ্গ শতভাগ প্রতিফলিত হয় না  বরং যেসব স্থানে পানির কণাগুলো উপবৃত্তাকার, সেখানেই আংশিকভাবে স্থির তরঙ্গের উৎপত্তি ঘটে। এটা সাগরের দুটো কাছাকাছি সমান তরঙ্গদৈর্ঘ্য অথচ ভিন্ন বিস্তারের তরঙ্গমালার সংঘর্ষের সময়েও ঘটে থাকে। আংশিক স্থির জলতরঙ্গের ঘটনায় তরঙ্গশীর্ষে উল্লম্ব বেগ কাজ করে।

তরঙ্গমালা লম্বতলে তির্যকভাবে আছড়ে পড়লে প্রতিফলিত তরঙ্গমালা সম্পূরক কোণে বিচ্ছিন্ন হয়ে যায়। ফলে উৎপন্ন হয় জালিকা (ক্রস-হ্যাচ) ব্যতিচার। এগুলিকে বলা হয় গোফ্‌র বা ওয়াফল-সদৃশ স্থির জলতরঙ্গ নাম দেওয়া হয়। এমতাবস্থায়, আপতিত ও প্রতিফলিত তরঙ্গের ছেদবিন্দুতে স্বতন্ত্র চূড়ো উৎপন্ন হয়। তরঙ্গের গতি লব্ধি ঘূর্ণির সঙ্গে মিলে গিয়ে উপকূলবর্তী পাড়ের ক্ষতিগ্রস্ত করে। পাড় ভাঙ্গার আগ পর্যন্ত চলতে থাকে এই প্রক্রিয়া।

সমুদ্রপৃষ্ঠের স্থির জলতরঙ্গগুলি সমুদ্রতল থেকে আবহমণ্ডলে অবশ্রাব্য মাইক্রোব্যারোম তরঙ্গ এবং সমুদ্র তলদেশের ভেতর দিয়ে কঠিন পৃথিবীর দিকে অণুভূমিকম্প বা মাইক্রোসেইজম তরঙ্গ নামক ভূকম্পন সঙ্কেত প্রেরণ করে।

## তথ্যসূত্র

## আরও পড়ুন
* 
* 
* 
* 

বিষয়শ্রেণী:গতিবিজ্ঞান
বিষয়শ্রেণী:তরঙ্গ বলবিজ্ঞান
বিষয়শ্রেণী:উপকূলীয় প্রকৌশল
মেগামিটার

**মেগামিটার** (এসআই প্রতীক: Mm) হল মেট্রিক পদ্ধতিতে দৈর্ঘ্যের একটি ইউনিট যার পরিমাণ এক মিলিয়ন মিটার। এসআই ভিত্তিতে দৈর্ঘ্যের একক হবে ১,০০০ কিলোমিটার বা প্রায় ৬২১.৩৭ মাইল। মেগামিটারের (মেগাস = বড় এবং মেট্রো = গণনা/পরিমাপ গ্রিক শব্দ থেকে) খুব কমই বাস্তব ব্যবহার দেখা যায়, যেমন, "৫ মেগামিটারের" তুলনায় "৫০০০ কিমি" অনেক বেশি প্রচলিত। পৃথিবীর মধ্যে ৪০,০৭৫ কিলোমিটারের (নিরক্ষীয় দৈর্ঘ্য) বেশি দূরত্ব হতে পারে না, তাই মেগামিটার জ্যোতির্বিদ্যার সাথে সম্পর্কিত করা হয়। যদিও মেগামিটার রাস্তা ব্যবস্থার সম্প্রসারণ এবং বিমান যাত্রা সংক্রান্ত দূরত্ব পরিমাপে ব্যবহার করায় যেতে পারে। মেগামিটারের (মেগা.মি.)  প্রতীক মিলিমিটার (মেগা.মি.) প্রতীকের সাথে সহজেই মিলিয়ে ফেলা যেতে পারে, তাই এই প্রতীক ব্যবহার করার সময় সঠিক মূলধন ব্যবহার করা উচিত।
* পৃথিবীর মেরু পরিধি হল ৩৯,৯৪ মেগা.মি. (এটি ১৭৯১ থেকে ১৮৭৫ সালে ঠিক ৪০ মেগা.মি. ছিল, কিন্তু মিটারের সংজ্ঞা পরিবর্তন করা হয়েছে; মিটার দেখুন)।
* আমস্টারডাম থেকে মার্সেইর দূরত্ব ১.০১ মেগা.মি.
* নিউ ইয়র্ক থেকে শিকাগোর দূরত্ব ১.১৪ মেগা.মি.
* পৃথিবীর নিরক্ষরেখা ব্যাস ১২.৭৬ মেগা.মি.
* কুইবেক প্রদেশের মোট আয়তন হল ১.৫৪২ মেগা.মি.
* চাঁদ থেকে পৃথিবীর গড় দূরত্ব ৩৮৪.৪ মেগা.মি.
* বৃহস্পতি গ্রহের নিরক্ষরেখা ব্যাস হল ১৪৩ মেগা.মি.
* আলোর গতিবেগ প্রায় ২৯৯.৭৯২ মেগা.মি.

## আরও দেখুন
*1 E+6 m
*এসআই
*এসআই প্রেফিক্স
*মেট্রিক একক
*বিশালত্বের (দৈর্ঘ্য) অনুক্রমসমূহ
*একক রূপান্তর, দৈর্ঘ্যের অন্য এককের সাথে তুলনা করার জন্য
*আলোক বর্ষ
*পারসেক

## তথ্যসূত্র

বিষয়শ্রেণী:দৈর্ঘ্যের একক
+০৬
বিপ্লব

একটি **বিপ্লব** হচ্ছে রাজনৈতিক ক্ষমতা বা প্রাতিষ্ঠানিক কাঠামোতে একটি মৌলিক সামাজিক পরিবর্তন যা তুলনামূলকভাবে সংক্ষিপ্ত সময়ে ঘটে যখন জনগণ চলমান কর্তৃপক্ষের বিরুদ্ধে বিদ্রোহ করে জেগে উঠে। এরিস্টটল দুই ধরনের রাজনৈতিক বিপ্লবের বর্ণনা দিয়েছেন:
# এক সংবিধান থেকে অন্য সংবিধানে পূর্ণাঙ্গ পরিবর্তন
# একটি বিরাজমান সংবিধানের সংস্কার।
বিপ্লব মানব ইতিহাস জুড়ে ঘটেছে এবং পদ্ধতি, স্থায়িত্ব, এবং প্রেরণাদায়ী মতাদর্শ হিসেবে খুব বিস্তৃত। এসবের ফলে সংস্কৃতি, অর্থনীতি, এবং সামাজিক-রাজনৈতিক প্রতিষ্ঠানসমূহে বিশাল পরিবর্তন সাধিত হয়।

## রাজনৈতিক এবং সমাজার্থনৈতিক বিপ্লবসমূহ
অধিকাংশ সময়, "বিপ্লব" শব্দটি সামাজিক-রাজনৈতিক প্রতিষ্ঠানসমূহে একটি পরিবর্তন সূচিত করা বোঝায়। ডেভিসের মতে বিপ্লব হচ্ছে হিংসার মাধ্যমে প্রতিষ্ঠিত শাসকশ্রেণিকে হিংসার মাধ্যমে উৎখাত করে জনসাধারণের অধিকাংশের সমর্থনপুষ্ট কোনো শ্রেণির রাষ্ট্রক্ষমতা দখল।

এবং অন্য অর্থে ক্রেন ব্রিনটনের মতে,

প্রতিষ্ঠিত সরকারকে বিধিবহির্ভূতভাবে সশস্ত্র উপায়ে পরিবর্তন করাই হলো বিপ্লব।

কার্ল মার্কস ও ফ্রিডরিখ এঙ্গেলস সামাজিক সম্পর্কসমূহের গুণগত পরিবর্তনকেই বিপ্লব আখ্যা দিয়েছেন। তারা দেখান যে ইতিহাস মূলগতভাবে গতিময় এবং এই গতিময়তার উৎস হলো সমাজের বিভিন্ন সম্পর্কের, বিশেষত অর্থনৈতিক সম্পর্কের ক্রমাগত পরিবর্তন।

## তথ্যসূত্র

বিষয়শ্রেণী:সামাজিক ধারণা
বিষয়শ্রেণী:সামাজিক দ্বন্দ্ব
বিষয়শ্রেণী:রাজনৈতিক পরিভাষা
বিষয়শ্রেণী:তুলনামূলক রাজনীতি
বিষয়শ্রেণী:বিপ্লব
লেডি গাগা: কুইন অব পপ

**লেডি গাগা: কুইন অব পপ** আমেরিকান গায়িকা লেডি গাগার একটি জীবনীগ্রন্থ। গ্রন্থটি রচনা করেছেন এমিলি হার্বার্ট (ভার্জিনিয়া ব্ল্যাকবার্নের ছদ্মনাম)। বইটি যুক্তরাজ্যে প্রকাশ করে জন ব্ল্যাক পাবলিশিং এবং যুক্তরাষ্ট্রে **লেডি গাগা: বিহাইন্ড দ্য ফেম** নামে প্রকাশ করে অভারলুক প্রেস। বইটিতে গায়িকার জন্ম, প্রাথমিক জীবন ও গায়িকা হিসেবে কর্মজীবন শুরুর বর্ণনা রয়েছে।

## পটভূমি
এমিলি হার্বার্ট ব্রিটিশ সাংবাদিক ভার্জিনিয়া ব্ল্যাকবার্নের ছদ্মনাম। ব্ল্যাকবার্ন লেডি গাগাকে নিয়ে ডেইলি এক্সপ্রেস ও হেরাল্ড সান পত্রিকায় সংবাদ করেছেন। অভারলুক প্রেস বলে এটি লেডি গাগাকে নিয়ে লেখা প্রথম জীবনী গ্রন্থ।

## বিষয়বস্তু
২৮৮ পৃষ্ঠার *লেডি গাগা: কুইন অব পপ* বইটিতে ৩২ পৃষ্ঠা লেডি গাগার ছবি রয়েছে। লেখিকা ম্যাডোনার সাথে লেডি গাগার তুলনা করে বলেছেন দুজনেই স্বাধীন এবং তাদের ভবিষ্যতের উপর নিয়ন্ত্রণ রাখার জন্য গান করেন। বইটিতে লেডি গাগার প্রাথমিক জীবন, তার বাবার কাছে নিউ ইয়র্ক সিটিতে বেড়ে ওঠার গল্প রয়েছে। লেডি গাগা ১৯৮৬ সালের ২৮ মার্চ জন্মগ্রহণ করেন। তার প্রকৃত নাম স্টেফানি জোয়ান অ্যাঞ্জেলিনা জার্মানোত্তা। ১১ বছর বয়সে তিনি কনভেন্ট অফ স্যাক্রেড হার্ট হাই স্কুলে ভর্তি হন। প্যারিস হিল্টনও সেই স্কুলে পড়তেন। জার্মানোত্তা তার ভিন্ন ধাঁচের নাচ, মাদকাসক্তি ও উভয়-কামীতা জন্য সহপাঠিদের কাছে তেমন জনপ্রিয় ছিলেন না। ১৩ বছর বয়সে তিনি তার প্রথম গান লিখেন এবং তার মা তাকে ওপেন-মাইক ইভেন্টে গান গাওয়ার জন্য একটি নাইট ক্লাবে নিয়ে যান। জার্মানোত্তা ১৭ বছর বয়সে নিউ ইয়র্কের তিস্‌চ স্কুল অফ দ্য আর্টসে ভর্তি হওয়ার সুযোগ পান, কিন্তু সেখানে বেশিদিন পড়াশোনা করেন নি এবং গো-গো নৃত্যশিল্পী হিসেবে কাজ করার সময়ে মাদক গ্রহণ করা শুরু করেন। তার বাবার সাথে এ বিবাদ হওয়ার পর তিনি এ ধরনের আচরণ পরিত্যাগ করেন।

জার্মানোত্তা নতুন নাম "লেডি গাগা" গ্রহণ করেন। গাগা নামকরণ করা হয় রক গ্রুপ কুইনের গান "রেডিও গা গা" থেকে। তিনি ভাবেন নতুন পরিচয় দিয়ে তিনি মানুষের দৃষ্টি আকর্ষণ করতে পারবেন। তার প্রথম অ্যালবাম *দ্য ফেম* ২০০৮ সালের আগস্টে প্রকাশিত হয়। এই অ্যালবামের "পোকার ফেস" ও "জাস্ট ড্যান্স" গান দুটি হিটের তকমা লাভ করে। এসময়ে তার ছেলে বন্ধু লুকের সাথে তার বিচ্ছেদ হয়ে যায়। লুক একজন হেভি মেটাল ড্রামার। লেডি গাগা তার গান ও কাজ চালিয়ে যান। *দ্য ফেম* বিশ্বব্যাপী সাফল্য লাভ করে এবং গাগা তার গ্রুপ "হাউজ অফ গাগা" গঠন করেন। এই গ্রুপের কাজ হল শব্দ পরিকল্পনা, পোশাক পরিকল্পনা ও স্টেজ প্রোডাকশন। ২০০৯ সালের মে মাসে তাকে রোলিং স্টোন-এর কভারে দেখা যায় এবং টেক দ্যাট ও পুসিক্যাট ডলস্‌ ব্যান্ডের সাথে বিশ্ব ভ্রমণে গান করেন।

## তথ্যসূত্র

## বহিঃসংযোগ

বিষয়শ্রেণী:২০১০-এর বই
বিষয়শ্রেণী:মার্কিন জীবনীগ্রন্থ
বিষয়শ্রেণী:সঙ্গীতজ্ঞ সম্পর্কিত জীবনীগ্রন্থ

বিষয়শ্রেণী:২০১০-এর অ-কল্পকাহিনী বই
মাইকা ক্রিস্টেনসেন

**মাইকা ক্রিস্টেনসেন** (জন্মঃ ফেব্রুয়ারি ২৪, ১৯৮৯) একজন অস্ট্রেলিয়ান গোলবল খেলোয়াড়। ২০০৪ সালে তিনি খেলা শুরু করেন, একই বছর জাতীয় দলে তার অভিষেক হয়। জাতীয় দল থেকে ৩ বছর বিরতি নেয়ার পড় ২০১০ সালে জাতীয় দলের অধিনায়ক হিসেবে খেলা শুরু করেন এবং গোলবল ওয়ার্ল্ড চ্যাম্পিয়নশিপে অংশগ্রহণ করেন। ২০১২ সালে গ্রীষ্মকালীন প্যারাঅলিম্পিকে গোলবল দলের অধিনায়ক হিসেবে অস্ট্রেলিয়াকে প্রতিনিধিত্ব করার জন্য নির্বাচিত হন। 

## ব্যক্তিগত
ক্রিস্টেনসেন ১৯৮৯ সালের ২৪ ফেব্রুয়ারি কুইন্সল্যান্ডের উত্তর উইনাম শহরে জন্মগ্রহণ করেন। তিনি আংশিক দৃষ্টিশক্তির অধিকারী।  তিনি ২০০৪ সালে কেভেন্ডিশ রোড স্টেট হাইস্কুলে যোগদান করেন এবং সেখানেই গোলবল খেলায় হাতেখড়ি। এছাড়াও স্কিইংসহ অন্যান্য খেলাতেও তিনি অংশগ্রহণ করতেন ২০০৫ সালে তিনি কুইন্সল্যান্ডের ব্রিকডেলে বসবাস করতেন,  পরবর্তীতে ২০১১ থেকে আবার ওয়ালিংটন পয়েন্টে বসবাস সুরু করেন। ২০১১ সালে তিনি রয়্যাল ব্রিসবেন এন্ড উইমেন্স হসপিটালে একজন প্রশাসক হিসেবে কাজ করতেন।

## গোলবল
ক্রিস্টেনসেন একজন গোলবল খেলোয়াড় , তিনি বি৩ শ্রেণীবদ্ধ খেলোয়াড়। ২০০৪ সালে ১৫ বছর বয়সে ক্রিস্টেনসেন খেলা শুরু করেন।  ২০০৫ সালে নিউজিল্যান্ড জাতীয় গোলবল প্রতিযোগিতায় তিনি কুইন্সল্যান্ড মহিলা দলের হয়ে অংশগ্রহণ করেন। 

ক্রিস্টেনসেন ২০০৪ সালে খেলা শুরু করলেও সেই বছরই তার জাতীয় দলে অভিষেক ঘটে যখন তিনি সুইডেন জাতীয় মহিলা গোলবল দলের বিপক্ষে সুইডেনের মালমো তে মালমো উইমেন্স ইন্টারন্যাশনাল কাপে খেলতে নামেন। এই টুর্নামেন্ট ছিল ১০ দলের একটি টুর্নামেন্ট যেখানে ২০০৪ সালে প্যারা অলিম্পিকে অংশ নেয়ার যোগ্যতা অর্জনকারী ৭ টি দলও অংশ নেয়।  এই প্রতিযোগিতায় ক্রিস্টেনসেনের কোচ ছিলেন রবিন স্টিফেন্স। ২০০৪ সালের সেসের দিকে তিনি নিজের লক্ষ্য হিসবে ২০০৮ সালের গ্রীষ্মকালীন প্যারাঅলিম্পিকে অংশ নেয়াকে ঠিক করেন। কিন্তু অস্ট্রেলিয়া জাতীয় দল যোগ্যতা অর্জন করতে ব্যর্থ হয়। ক্রিস্টেনসেন ২০১০ সালে জাতীয় দলের অধিনায়ক নির্বাচিত হন।

## তথ্যসূত্র



বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
দেওরিয়া তাল

**দেওরিয়া তাল** (**দেভারিয়া** নামেও পরিচিত) উত্তরাখন্ডের  উখীমঠ-চোপ্তা রোডে মুস্তুরু গ্রাম থেকে ৪কিমি চড়াই এবং সারি গ্রাম থেকে ২কিমি চড়াইয়ে অবস্থিত একটি হ্রদ। এটি ২৪৩৮মিটার উচ্চতায় তুষারাবৃত হিমালয় পর্বতমালায় ও গাছপালায় ঘেরা। এখান থেকে চৌখাম্বা,মন্দানি,সুমেরু,কেদারনাথ প্পভৃতি শৃঙ্গ দৃশ্যমান।

## প্রবেশ

উখীমঠ থেকে মুস্তুরু হয়ে সারি  যাওয়ার জন্য জীপ পাওয়া যায়,ফেরত যাবার জন্য মুস্তুরু অবধি হেঁটে শেয়ার জীপ পাওয়া যায়।  
 
উখীমঠ থেকে ট্রেক করেও দেওরিয়া তাল পৌছন যায়। দুরত্ব সাত কিমি। দেওরিয়া তালে জঙ্গলে ট্রেক করা, রাতিবাসের জন্য তাঁবু এবং অল্প কয়েকটি  ঘরের বন্দোবস্ত আছে। দেওরিয়া তালে কিছু চা,জলখাবারের দোকান আছে,কিন্তু সন্ধ্যায় সেগুলি বন্ধ হয়ে যায়। ট্রেকাররা সাধারনত নিকটবর্তী তুঙ্গনাথ,চন্দ্রশীলা ট্রেকটি এক সাথে করেন।তুঙ্গনাথ পঞ্চকেদারের তৃতীয় কেদার, এখানে শিবের উচ্চতম মন্দির আছে। 

### পানোরামিক দৃশ্য
 দেওরিয়া তাল  পানোরামিক দৃশ্যের জন্য পরিচিত।

## হিন্দু পৌরাণিক কাহিনী
হিন্দু পৌরাণিক কাহিনী অনুসারে কথিত আছে দেবতাগণ এখানে স্নান করতেন সেইজন্য এই নাম।  হিন্দু ভিক্ষুকদের মতে পুরান অনুযায়ী এটি ইন্দ্র সরোবর নামেও পরিচিত।কথিত আছে যক্ষ এখানে পরাক্রমশালী পান্ডবদের প্রশ্ন করেছিলেন।

## তথ্যসূত্র

## বহিঃসংযোগ
* https://web.archive.org/web/20071105172120/http://gov.ua.nic.in/uttaranchaltourism/Devaria%20tal.htm Official Link
* https://web.archive.org/web/20090410071357/http://rudraprayag.nic.in/Deoriatal.htm Official Link

বিষয়শ্রেণী:উত্তরাখন্ডের হ্রদসমূহ
ডেভিল মে কেয়ার

**ডেভিল মে কেয়ার **বলতে বুঝায় 
* ডেভিল মে কেয়ার, ১৯২৯ সালে নির্মিত সঙ্গীতপ্রধান চলচ্চিত্র যেখানে র‍্যামন নোভারো অভিনয় করেছিলেন।
* ডেভিল মে কেয়ার (পিটার্সের উপন্যাস ) এলিজাবেথ পিটার্স রচিত একটি উপন্যাস। 
* ডেভিল মে কেয়ার (ফক'স এর উপন্যাস), সেবাস্তিয়ান ফকসের একটি জেমস বন্ড উপন্যাস। 
* ডেভিল মে কেয়ার (ঘোড়া),আমেরিকায় উন্নত প্রজননে্র মাধ্যমে উৎপন্ন রেসের ঘোড়া 
সঙ্গীতে:
* *[[দ্য ডেভিল মে কেয়ার|ডেভিল মে কেয়ার]]*, ৬৭ স্পেশালের একটি অ্যালবামl
* ডেভিল মে কেয়ার(ইপি), সুসপেরিয়ার একটি ইপি, অথবা শীর্ষসঙ্গীত।
* *ডেভিল মে কেয়ার* (আয়রন স্টিল ইপি), আয়রন স্টিলের একটি ইপি। 
* *ডেভিল মে কেয়ার* (অ্যালবাম), ভোকালিস্ট টেরি থ্রন্টনের গাওয়া, ১৯৬১ সালের একটি অ্যালবাম।
* ***ডেভিল মে কেয়ার***, বব ডোরোহের একটি অ্যালবাম যার একটি গানের কম্পোজ তিনি নিজেই করেছিলেন।
* ***ডেভিল মে কেয়ার***, ক্ল্যারি মার্টিনের একটি অ্যালবাম। 
* "ডেভিল মে কেয়ার (মম এন্ড ড্যাড ডোন্ট)", ব্র্যায়ান জোনসটাওন ম্যাসাকারের ১৯৯৭ সালের অ্যালবাম গিভ ইট ব্যাক এর একটি গান। 

## আরো দেখুন
* *ডেভিল মে কেয়ার*, একটি ভিডিও গেম
ভারতীয় চলচ্চিত্র ও দূরদর্শন সংস্থান

**ভারতীয় চলচ্চিত্র ও দূরদর্শন সংস্থান** হল  ভারত সরকারের তথ্য ও সম্প্রচার মন্ত্রকের অধীনস্থ একটি স্বশাসিত সংস্থান। সংস্থানটি স্থাপনা করা হয় ১৯৬০ সালে, পুণের প্রভাৎ ফিল্ম কম্পানিকে কেন্দ্র করে।

সংস্থানটি আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র-এর সদস্য; যা বিশ্বের প্রধান প্রধান চলচ্চিত্র বিশ্ববিদ্যালয়গুলির সমন্বয় সাধক সংস্থা।

## ইতিহাস
;২০১৫-১৬ ছাত্রবিক্ষোভ
২০১৫ সালে যখন ভারতের তথ্য ও সম্প্রচার মন্ত্রণালয়ের পক্ষ থেকে গজেন্দ্র চৌহানকে **ভারতীয় চলচ্চিত্র ও দূরদর্শন সংস্থানেরর** অধ্যক্ষ ঘোষণা করা হয়; তখন সেই সংস্থানের ছাত্ররা তার বিরোধ করে। তারা কারণ হিসেবে বলে যে "গজেন্দ্র চৌহান অধ্যক্ষ পদের যোগ্য নয় ও তাকে রাজনৈতিক পক্ষ নিয়ে অধ্যক্ষ পদে বসানো হচ্ছে"। কিন্তু ভারত সরকার ছাত্রদের কোন কথা না শুনে চৌহানকেই অধ্যক্ষ পদে বহাল রাখে। এই ছাত্র আন্দোলন ১৩৯ দিন প্রত্যক্ষ ভাবে চলেছিল।

## উল্লেখযোগ্য অনুষদ
*সত্যজিৎ রায়

## কৃতি শিক্ষার্থী
* ওম পুরি;
* সাবানা আজমি;
* সঞ্জয় লীলা ভন্সালী।
* কল্যাণ চট্টোপাধ্যায়

## তথ্যসূত্র

## আরও দেখুন
*কেন্দ্রীয় চলচ্চিত্র প্রমাণন পর্ষদ
*আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র

বিষয়শ্রেণী:ভারতের শিক্ষাপ্রতিষ্ঠান
বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান